Kosjaleht
Kosjaleht (alapealkirjadega Kosja-, kirjanduse-, kunsti, pilkenalja- ja kergefarssi ajakiri (1917); Kirjanduse-, kunsti, pilkenalja- ja kerge farssi kuukiri (1918)) oli huumoriajakiri, mis ilmus Tallinnas 8. juulist 1917 kuni 10. oktoobrini 1919. Ajakirja toimetaja ja väljaandja oli Julius Ernst Meigas. Ajakiri ilmus sagedusega üks kord kuus. Lisaväljaannetena anti välja Jõululeht (1919) ja Kosjalehe kalender (1918). Ajakirja trükiti Tallinnas Meigase kirjastuses. Ajakiri suleti siseministri käsul.